section_heading: 1980-te
paragraph_text: Reeves se prvi put pojavio na velikom platnu u filmu Roba Lowea Youngblood u kojem je glumio vratara iz frankofonog Québeca. Ubrzo nakon izlaska filma, Reeves je otišao u Los Angeles u automobilu Volvo iz 1969. Njegov nekadašnji očuh Paul Aaron, kazališni i televizijski redatelj, nagovorio je Erwina Stoffa da bude Reevesov menadžer i agent prije nego što je Reeves uopće doputovao u Los Angeles. Stoff je ostao Reevesov menadžer te je koproducirao mnoge od njegovih filmova. Nakon nekoliko manjih uloga Reeves je dobio veću ulogu u drami iz 1986. Na obali rijeke, o ubojstvu koje utječe na grupu tinejdžera. Zahvaljujući uspjehu filma, proveo je kasne 80-te pojavljujući se u brojnim tinejdžerskim filmovima kao što je Permanent Record i u neočekivano uspješnoj komediji Bill & Ted's Excellent Adventure iz 1989., te u nastavku 1991. - Bill & Ted's Bogus Journey, koji su odredili Reevesa kao glumca za uloge izgubljenih tinejdžera.